RATCH คาดกำไร 2H58 ฟื้นตัวดีขึ้นแนะนำซื้อราคาเป้าหมาย 66.00 บาท
RATCH กำไรครึ่งหลังปี 58 มีแนวโน้มดีขึ้นเมื่อเทียบกับครึ่งแรกปี 58 ที่มีกำไรสุทธิ 2.3 พันล้านบาท นอกจากนี้จ่ายปันผลดีอย่างสม่ำเสมอ สำหรับปี 58 คาดการณ์ Dividend Yield ไว้ที่ 4% สำหรับราคาตามพื้นฐาน นักวิเคราะห์ปัจจัยพื้นฐานใน Consensus ให้ไว้ที่ 66 บาท ซึ่งมี Upside จากราคาปิด 23%
3 ก.ย. 2558

บล.ดีบีเอสฯ ระบุในบทวิเคราะห์วันนี้ (3 ก.ย.) ว่า บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH  กำไรครึ่งหลังปี 58 มีแนวโน้มดีขึ้นเมื่อเทียบกับครึ่งแรกปี 58 ที่มีกำไรสุทธิ 2.3 พันล้านบาท (-45% เทียบช่วงเดียวกันของปีก่อน) เนื่องจากมีรายการค่าใช้จ่ายพิเศษ  แต่กำไรจากการดำเนินงานปกติไม่แตกต่างจากที่นักวิเคราะห์คาดการณ์มากนัก สำหรับกำไรใน ครึ่งหลังปี 58  คาดว่าจะได้รับแรงหนุนจากการเปิดโรงไฟฟ้าหงสาทำให้ผลประกอบการจะเพิ่มขึ้นจากครึ่งปีแรกอย่างน้อย 7-10%HoH ทั้งนี้โรงไฟฟ้าหงสาส่วนที่ 2 จะเริ่มเปิดดำเนินการในเดือนพ.ย.58 หลังจากเปิดหน่วยแรกไปแล้วเมื่อต้นมิ.ย.58  นอกจากนั้นยังมีการเปิดดำเนินการโรงไฟฟ้าชีวมวล (ใช้เศษไม้ยางพาราเป็นวัตถุดิบ) กำลังการผลิต 9.9 MW (ถือหุ้น 40%) โดยมีสัญญารับซื้อไฟฟ้า 7 ปีบน Adder 1.30 บาทต่อหน่วยในปี 58 
คาดปี 59 กำไรขยายตัวดีขึ้นเป็น 19% เนื่องจากมีรายได้จากโรงไฟฟ้าหงสาจากหน่วยที่ 1 และ 2 เต็มปี รวมทั้งมีกำลังไฟฟ้าจากโรงไฟฟ้าหงสาหน่วยที่ 3 เข้ามาอีกตั้งแต่ต้นมี.ค.59 เป็นต้นไป ซึ่งทำให้ส่วนแบ่งกำไรจากโรงไฟฟ้าหงสาจะเพิ่มขึ้นจากระดับ 300 กว่าล้านบาทในปี 58 เป็น 2 พันล้านบาทในปี 59 นอกจากนั้นปี 59 จะรับรู้รายได้จากโครงการโรงไฟฟ้า SPP ที่นวนคร กำลังการผลิต 122 MW (ถือหุ้น 40%) และส่วนแบ่งกำไรจากโรงไฟฟ้าพลังงานแสงอาทิตย์ในญี่ปุ่นอีกด้วย (ส่วนของ RATCH อยู่ที่ 20 MW)
นอกจากนี้จ่ายปันผลดีอย่างสม่ำเสมอ สำหรับปี 58 คาดการณ์ Dividend Yield ไว้ที่ 4% สำหรับราคาตามพื้นฐาน นักวิเคราะห์ปัจจัยพื้นฐานใน Consensus ให้ไว้ที่ 66 บาท ซึ่งมี Upside จากราคาปิด 23%